title: 2013/588/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej námornej bezpečnostnej agentúry za rozpočtový rok 2011

text:
               16.11.2013

               SK

               Úradný vestník Európskej únie

               L 308/267

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskej námornej bezpečnostnej agentúry za rozpočtový rok 2011
   (2013/588/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (4), a najmä na jeho článok 19,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0078/2013),

               1.

               udeľuje výkonnému riaditeľovi Európskej námornej bezpečnostnej agentúry absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej námornej bezpečnostnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 129.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 208, 5.8.2002, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej námornej bezpečnostnej agentúry za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (4), a najmä na jeho článok 19,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0078/2013),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Európskej námornej bezpečnostnej agentúry (ďalej len „agentúra“) za rozpočtový rok 2011 je spoľahlivá a že príslušné operácie sú zákonné a správne,

         Rozpočtové a finančné hospodárenie

                  1.

                  berie na vedomie, že rozpočet agentúry na rok 2011 dosiahol výšku 56,4 milióna EUR v porovnaní so sumou 54,4 milióna EUR v predchádzajúcom roku;

                  2.

                  so znepokojením berie na vedomie zistenie Dvora audítorov, že viazané rozpočtové prostriedky výške 0,9 milióna EUR sa nevzťahovali na existujúce právne záväzky a agentúra mala zrušiť viazanosť a odviesť sumu Komisii začiatkom roka 2012; poznamenáva však, že agentúra začala tento proces príliš neskoro a že v dôsledku toho a z dôvodu obmedzení spôsobených informačným systémom budú tieto finančné prostriedky blokované jeden rok a ich viazanosť bude zrušená a budú vyplatené späť až na konci roka 2012;

                  3.

                  uznáva, že agentúra prijala kroky s cieľom zabezpečiť, aby viazanosť nevyrovnaných zostatkov na záväzky nesúvisiace s existujúcimi právnymi záväzkami bola zrušená pred koncom roka, a poverila povoľujúceho úradníka začatím postupu rušenia viazanosti hneď ako bude isté, že opatrenie nie je alebo sa nebude realizovať v plnej miere; vyzýva agentúru, aby oznámila orgánu udeľujúcemu absolutórium, či boli opatrenia dostatočné na to, aby sa zabránilo vzniku podobnej situácie;

                  4.

                  vyjadruje poľutovanie nad tým, že Dvor audítorov zistil potrebu zlepšiť správu aktív agentúry; zistil najmä nevysvetlené rozdiely medzi zaznamenanými ročnými a kumulovanými odpismi a že v prípade vnútorne obstaraných nehmotných aktív boli účtové postupy a informácie o nákladoch nespoľahlivé; konštatuje, že v rámci požadovaného obdobia chýba dôkaz o fyzickej inventarizácii administratívneho vybavenia;

                  5.

                  uznáva, že agentúra sa zaoberala všetkými otázkami, ktoré sa týkajú jej správy aktív, najmä v priebehu roka 2012, vypracovala a zaviedla podrobné pravidlá a postupy týkajúce sa správy aktív, overila správnosť inventúrneho súpisu a v priebehu druhej polovice roku 2012 dokončila úplný inventárny súpis fyzických aktív podľa plánu; berie na vedomie, že konečne bol v plnej miere aktualizovaný register aktív podporujúci nástroj agentúry na sledovanie všetkých jej aktív – systém ABAC na účtovanie aktív na základe časového rozlíšenia;

                  6.

                  s obavami berie na vedomie zistenie Dvora audítorov, že agentúra v decembri 2011 predala dva systémy čistiacich ramien na odstraňovanie ropy z morského povrchu s cieľom získať aspoň čistú účtovnú hodnotu zariadenia vo výške 319 050 EUR; konštatuje, že v dôsledku nesprávne stanovenej minimálnej ceny pod čistou účtovnou hodnotou bolo zariadenie predané so stratou 93 950 EUR; domnieva sa, že keďže dosiahnutá cena bola výsledkom výberového konania, naznačuje to, že by sa možno mali prehodnotiť použité odpisové sadzby;

                  7.

                  uznáva, že agentúra stanovila niekoľko usmernení a postupov, pokiaľ ide o správu jej majetku na odstraňovanie následkov znečistenia morí; uznáva že boli konzistentným spôsobom skonsolidované vo forme súpisu a že tento súpis obsahuje kapitolu o postupe verejného predaja a podrobný postup stanovenia príslušnej zostatkovej účtovnej hodnoty;

         Prijímanie zamestnancov

                  8.

                  berie na vedomie informáciu zo správy Dvora audítorov, že existuje priestor na zlepšenie transparentnosti postupu prijímania zamestnancov, najmä pokiaľ ide o hraničné hodnoty, ktoré záujemcovia musia spĺňať, aby mohli byť pozvaní na pohovor, a že otázky na písomné testy a pohovory a zodpovedajúce váženia pre hodnotenie uchádzačov neboli pred preskúmaním žiadostí stanovené; uznáva, že agentúra zodpovedajúcim spôsobom aktualizovala svoj postup prijímania zamestnancov;

         Konflikty záujmov

                  9.

                  vyzýva agentúru, aby preskúmala a zamedzila možné konflikty záujmov pri zamestnávaní expertov a pracovníkov z odvetvia, nad ktorým vykonáva dohľad;

         Vnútorný audit

                  10.

                  berie na vedomie, že v roku 2011 oddelenie vnútorného auditu agentúry (IAS) vykonalo audit kontroly v EMSA a že v nadväznosti na audit agentúra vypracovala podrobný akčný plán, ktorý podľa IAS zodpovedajúcim spôsobom riešil veľmi dôležité riziká; berie tiež na vedomie, že IAS sledoval stav plnenia ostávajúcich „veľmi dôležitých“ odporúčaní z predchádzajúcich auditov a zistil, že agentúra splnila všetky tieto odporúčania; berie na vedomie, že na konci roka 2011 agentúra považovala za uzavretých 26 z celkovo 30 odporúčaní IAS a oddelenia vnútorného auditu agentúry;

                  11.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (6) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 129.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. ES L 208, 5.8.2002, s. 1.

         (5)  Ú. v. ES L 357, 31.12.2002, s. 72.

         (6)  Prijaté texty, P7_TA(2013)0134 (pozri stranu 374 tohto úradného vestníka).


title: Rozhodnutie Rady (EÚ) 2016/273 z 12. februára 2016 o uzavretí v mene Európskej únie Dohody medzi Európskou úniou a Východotimorskou demokratickou republikou o zrušení vízovej povinnosti pri krátkodobých pobytoch

text:
               27.2.2016

               SK

               Úradný vestník Európskej únie

               L 52/13

         ROZHODNUTIE RADY (EÚ) 2016/273
   z 12. februára 2016
   o uzavretí v mene Európskej únie Dohody medzi Európskou úniou a Východotimorskou demokratickou republikou o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 6 druhým pododsekom písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Komisia rokovala v mene Európskej únie o Dohode s Východotimorskou demokratickou republikou o zrušení vízovej povinnosti pri krátkodobých pobytoch (ďalej len „dohoda“).

               (2)

               V súlade s rozhodnutím Rady (EÚ) 2015/1030 (2) bola dohoda podpísaná a predbežne sa vykonáva od 28. mája 2015.

               (3)

               Touto dohodou sa zriaďuje Spoločný výbor odborníkov pre správu dohody. V tomto spoločnom výbore bude Únia zastúpená Komisiou, ktorej by mali asistovať zástupcovia členských štátov.

               (4)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (3), Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (5)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (6)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Východotimorskou demokratickou republikou o zrušení vízovej povinnosti pri krátkodobých pobytoch.
   Článok 2
   Predseda Rady vykoná oznámenie v mene Únie podľa článku 8 ods. 1 dohody (5).
   Článok 3
   Komisia, ktorej asistujú zástupcovia z členských štátov, zastupuje Úniu v spoločnom výbore odborníkov zriadenom podľa článku 6 dohody.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 12. februára 2016

            Za Radu

            predseda

         J.R.V.A. DIJSSELBLOEM

      (1)  Súhlas z 15. decembra 2015.

      (2)  Rozhodnutie Rady (EÚ) 2015/1030 zo 7. mája 2015 o podpise v mene Európskej únie a predbežnom vykonávaní Dohody medzi Európskou úniou a Východotimorskou demokratickou republikou o zrušení vízovej povinnosti pri krátkodobých pobytoch (Ú. v. EÚ L 173, 3.7.2015, s. 1).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: 2011/182/EÚ: Rozhodnutie Rady z  9. marca 2011 o obnovení Dohody o spolupráci v oblasti vedy a techniky medzi Európskym spoločenstvom a Ukrajinou

text:
               25.3.2011

               SK

               Úradný vestník Európskej únie

               L 79/3

         ROZHODNUTIE RADY
   z 9. marca 2011
   o obnovení Dohody o spolupráci v oblasti vedy a techniky medzi Európskym spoločenstvom a Ukrajinou
   (2011/182/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Rada svojím rozhodnutím 2003/96/ES (1) zo 6. februára 2003 schválila uzavretie Dohody o spolupráci v oblasti vedy a techniky medzi Európskym spoločenstvom a Ukrajinou.

               (2)

               V článku 12 písm. b) dohody sa stanovilo, že dohoda je uzatvorená na počiatočné obdobie, ktoré sa skončí 31. decembra 2002, a možno ju predĺžiť na základe spoločnej dohody medzi stranami o ďalšie obdobia piatich rokov.

               (3)

               Rada rozhodnutím z 22. septembra 2003 (2), ktoré nadobudlo účinnosť 8. novembra 2004, schválila obnovenie dohody na ďalšie obdobie piatich rokov.

               (4)

               Na treťom stretnutí podvýboru EÚ – Ukrajina č. 7, ktoré sa uskutočnilo 26. a 27. novembra 2008 v Kyjeve, potvrdili obidve strany svoj záujem obnoviť uvedenú dohodu na ďalších päť rokov.

               (5)

               Obsah obnovenej dohody je zhodný s obsahom dohody, ktorej platnosť sa skončila 7. novembra 2009.

               (6)

               V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.

               (7)

               Obnovenie Dohody o spolupráci v oblasti vedy a techniky medzi Európskym spoločenstvom a Ukrajinou by sa malo v mene Únie schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje obnovenie Dohody o spolupráci v oblasti vedy a techniky medzi Európskym spoločenstvom a Ukrajinou na ďalšie obdobie piatich rokov.
   Článok 2
   Predseda Rady konajúci v mene Únie a v súlade s článkom 12 dohody vydá oznámenie pre ukrajinskú vládu, že Únia ukončila svoje vnútorné postupy potrebné na to, aby obnovená dohoda nadobudla platnosť (3) a pre Ukrajinu urobí toto oznámenie:

      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. Odkazy na ‚Európske spoločenstvo‘ v texte dohody sa preto tam, kde je to vhodné, považujú za odkazy na ‚Európsku úniu‘.“

   Článok 3
   Toto rozhodnutie nadobúda účinnosť dňom jeho prijatia.

      V Bruseli 9. marca 2011

            Za Radu

            predseda

         CSÉFALVAY Z.

      (1)  Ú. v. EÚ L 36, 12.2.2003, s. 31.

      (2)  Ú. v. EÚ L 267, 17.10.2003, s. 24.

      (3)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.


title: 2014/664/EÚ: Rozhodnutie Rady z  15. septembra 2014 o pozícii, ktorá sa má prijať v mene Európskej únie v rámci Rady členov Medzinárodnej rady pre olivy, pokiaľ ide o predĺženie platnosti Medzinárodnej dohody o olivovom oleji a stolových olivách z roku 2005

text:
               17.9.2014

               SK

               Úradný vestník Európskej únie

               L 275/6

         ROZHODNUTIE RADY
   z 15. septembra 2014
   o pozícii, ktorá sa má prijať v mene Európskej únie v rámci Rady členov Medzinárodnej rady pre olivy, pokiaľ ide o predĺženie platnosti Medzinárodnej dohody o olivovom oleji a stolových olivách z roku 2005

      (2014/664/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Platnosť Medzinárodnej dohody o olivovom oleji a stolových olivách z roku 2005 (1) (ďalej len „dohoda“) sa skončí 31. decembra 2014, pokiaľ Rada členov Medzinárodnej rady pre olivy (COI) nerozhodne predĺžiť platnosť v súlade s článkom 47 ods. 1 a 2 tejto dohody.

               (2)

               Dňa 19. novembra 2013 Rada poverila Komisiu, aby začala rokovania v mene Únie s cieľom uzavrieť novú medzinárodnú dohodu o olivovom oleji a stolových olivách.

               (3)

               V rade COI prebiehajú diskusie o novej dohode. V súčasnosti je isté, že pri uzavieraní dohody sa nebude môcť dodržať dohodnutý termín 31. decembra 2014. Preto je v záujme Únie, aby zabezpečila predĺženie platnosti súčasnej dohody.

               (4)

               Predĺženie platnosti súčasnej dohody nie je zahrnuté do rokovaní o uzavretí novej dohody. Únia by preto mala požiadať o predĺženie platnosti súčasnej dohody o rok a mala by hlasovať za takéto predĺženie, ak by bolo navrhnuté v Rade členov,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Únie v Rade členov Medzinárodnej rady pre olivy, spočíva v požiadaní o predĺženie platnosti súčasnej dohody o olivovom oleji a stolových olivách o rok a v hlasovaní za predĺženie platnosti Medzinárodnej dohody o olivovom oleji a stolových olivách z roku 2005 o rok, ak by bolo navrhnuté v Rade členov.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 15. septembra 2014

            Za Radu

            predseda

         S. GOZI

      (1)  Ú. v. EÚ L 302, 19.11.2005, s. 47.


title: Rozhodnutie Rady (SZBP) 2015/1521 zo 14. septembra 2015 o zrušení rozhodnutia 2013/320/SZBP na podporu činností v oblasti fyzickej bezpečnosti a riadenia zásob v záujme zníženia rizika nedovoleného obchodovania s ručnými a ľahkými zbraňami (RĽZ) a ich muníciou v Líbyi a jej regióne

text:
               15.9.2015

               SK

               Úradný vestník Európskej únie

               L 239/142

         ROZHODNUTIE RADY (SZBP) 2015/1521
   zo 14. septembra 2015
   o zrušení rozhodnutia 2013/320/SZBP na podporu činností v oblasti fyzickej bezpečnosti a riadenia zásob v záujme zníženia rizika nedovoleného obchodovania s ručnými a ľahkými zbraňami (RĽZ) a ich muníciou v Líbyi a jej regióne
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2 a článok 31 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               V rozhodnutí Rady 2013/320/SZBP (1) sa uvádza, že Únia presadzuje mier a bezpečnosť v Líbyi a širšom regióne prostredníctvom podporných opatrení zameraných na riadnu fyzickú bezpečnosť a riadenie zásob arzenálov líbyjských zbraní zo strany líbyjských štátnych inštitúcií na účely zníženia rizík, ktoré pre mier a bezpečnosť predstavuje nezákonné šírenie a nadmerné hromadenie ručných a ľahkých zbraní (RĽZ) a ich munície vrátane posilňovania účinného multilateralizmu na regionálnej úrovni.

               (2)

               V dôsledku zhoršenia politickej a bezpečnostnej situácie boli väčšina diplomatických misií a medzinárodný personál nútení opustiť Líbyu po násilných udalostiach z leta 2014.

               (3)

               Politickým dialógom pod vedením OSN sa ešte nepodarilo dosiahnuť politické zmierenie hlavných bojujúcich skupín.

               (4)

               Nie je jasné, kedy sa situácia v Líbyi zlepší do takej miery, že medzinárodný personál bude môcť opäť bezpečne pôsobiť v Líbyi.

               (5)

               Rozhodnutie 2013/320/SZBP by sa preto malo zrušiť.

               (6)

               Únia chce potvrdiť svoj pevný politický záväzok podporovať zodpovedné líbyjské orgány pri znižovaní rizík, ktoré predstavuje nezákonné šírenie a nadmerné hromadenie RĽZ a ich munície, len čo to podmienky v Líbyi umožnia,

         PRIJALA TOTO ROZHODNUTIE:
   Článok 1
   Rozhodnutie 2013/320/SZBP sa zrušuje.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 30. júna 2015.

      V Bruseli 14. septembra 2015

            Za Radu

            predseda

         J. ASSELBORN

      (1)  Rozhodnutie Rady 2013/320/SZBP z 24. júna 2013 na podporu činností v oblasti fyzickej bezpečnosti a riadenia zásob v záujme zníženia rizika nedovoleného obchodovania s ručnými a ľahkými zbraňami (RĽZ) a ich muníciou v Líbyi a jej regióne (Ú. v. EÚ L 173, 26.6.2013, s. 54).


title: 2006/822/ES: Rozhodnutie Európskeho parlamentu z  27. apríla 2006 o absolutóriu na plnenie rozpočtu Európskej nadácie pre zlepšovanie životných a pracovných podmienok za rozpočtový rok 2004

text:
               6.12.2006

               SK

               Úradný vestník Európskej únie

               L 340/69

      ROZHODNUTIE EURÓPSKEHO PARLAMENTU

   z 27. apríla 2006
   o absolutóriu na plnenie rozpočtu Európskej nadácie pre zlepšovanie životných a pracovných podmienok za rozpočtový rok 2004
   (2006/822/ES)
   Európsky parlament,

               —

               so zreteľom na konečnú ročnú účtovnú závierku Európskej nadácie pre zlepšovanie životných a pracovných podmienok za rozpočtový rok 2004 (1),

               —

               so zreteľom na správu Dvora audítorov o overení účtovnej závierky Európskej nadácie pre zlepšovanie životných a pracovných podmienok za rozpočtový rok 2004 spolu s odpoveďami nadácie (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0093/2006),

               1.

               udeľuje výkonnému riaditeľovi Európskej nadácie pre zlepšovanie životných a pracovných podmienok absolutórium na plnenie rozpočtu nadácie za rozpočtový rok 2004;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 40.

      (2)  Ú. v. EÚ C 332, 28.12.2005, s. 82.

      (3)  Ú. v. ES L 248, 16.9.2002, s. 1.

      (4)  Ú. v. ES L 139, 30.5.1975, s. 1. Nariadenie naposledy zmenené a doplnené nariadením (ES) č. 1111/2005 (Ú. v. EÚ L 184, 15.7.2005, s. 1).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: Rozhodnutie Rady 2005/728/SVV z 12. októbra 2005, ktorým sa stanovuje dátum uplatňovania určitých ustanovení nariadenia (ES) č. 871/2004 o zavedení niektorých nových funkcií pre Schengenský informačný systém vrátane boja proti terorizmu

text:
               19.10.2005

               SK

               Úradný vestník Európskej únie

               L 273/26

      ROZHODNUTIE RADY 2005/728/SVV
   z 12. októbra 2005,
   ktorým sa stanovuje dátum uplatňovania určitých ustanovení nariadenia (ES) č. 871/2004 o zavedení niektorých nových funkcií pre Schengenský informačný systém vrátane boja proti terorizmu
   RADA EURÓPSKEJ ÚNIE
   so zreteľom na nariadenie Rady (ES) č. 871/2004 z 29. apríla 2004 o zavedení niektorých nových funkcií pre Schengenský informačný systém vrátane boja proti terorizmu (1), a najmä na jej článok 2 ods. 2,
   keďže:

               (1)

               Nariadenie (ES) č. 871/2004 stanovuje, že ustanovenia článku 1 tohto nariadenia sa uplatňujú odo dňa, ktorý stanoví Rada, ihneď po splnení potrebných predpokladov, a že Rada môže rozhodnúť o stanovení rôznych dátumov pre uplatňovanie rôznych ustanovení. Tieto predpoklady boli splnené s ohľadom na článok 1 ods. 6 nariadenia (ES) č. 871/2004.

               (2)

               Je vhodné, aby sa článok 1 ods. 10 rozhodnutia Rady 2005/211/SVV z 24. februára 2005 o zavedení niektorých nových funkcií pre Schengenský informačný systém vrátane boja proti terorizmu (2), ktorý je zhodný s článkom 1 ods. 6 nariadenia (ES) č. 871/2004, uplatňoval od toho istého dátumu.

               (3)

               Samostatné rozhodnutie Rady ustanovuje nadobudnutie účinnosti článku 1 ods. 10 rozhodnutia 2005/211/SVV.

               (4)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody podpísanej medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (3), ktoré patria do oblasti uvedenej v článku 1 bode G rozhodnutia 1999/437/ES (4) v spojení s článkom 4 ods. 1 rozhodnutí Rady 2004/849/ES (5) a 2004/860/ES (6) o podpise v mene Európskej únie a o podpise v mene Európskeho spoločenstva a o predbežnom vykonávaní niektorých ustanovení tejto dohody,

         ROZHODLA TAKTO:
   Článok 1
   Článok 1 ods. 6 nariadenia (ES) č. 871/2004 sa uplatňuje od 1. januára 2006.
   Článok 2
   Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.

      V Luxemburgu 12. októbra 2005

            Za Radu

            predseda

         C. CLARKE

      (1)  Ú. v. EÚ L 162, 30.4.2004, s. 29.

      (2)  Ú. v. EÚ L 68, 15.3.2005, s. 44.

      (3)  Dokument Rady 13054/04 je dostupný na http://register.consilium.eu.int

      (4)  Ú. v. ES L 176, 10.7.1999, s. 31.

      (5)  Ú. v. EÚ L 368, 15.12.2004, s. 26.

      (6)  Ú. v. EÚ L 370, 17.12.2004, s. 78.


title: Rozhodnutie Rady 2009/88/SZBP z  22. decembra 2008 o uzavretí Dohody medzi Európskou úniou a Džibutskou republikou o štatúte ozbrojených síl pod vedením Európskej únie v Džibutskej republike v rámci vojenskej operácie Európskej únie Atalanta

text:
               3.2.2009

               SK

               Úradný vestník Európskej únie

               L 33/41

         ROZHODNUTIE RADY 2009/88/SZBP
   z 22. decembra 2008
   o uzavretí Dohody medzi Európskou úniou a Džibutskou republikou o štatúte ozbrojených síl pod vedením Európskej únie v Džibutskej republike v rámci vojenskej operácie Európskej únie Atalanta
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Dňa 15. mája 2008 Bezpečnostná rada Organizácie Spojených národov (BR OSN) prijala rezolúciu č. 1814 (2008), v ktorej štáty a regionálne organizácie vyzýva, aby podnikli kroky na ochranu plavidiel, ktoré prepravujú a dodávajú humanitárnu pomoc Somálsku a vykonávajú činnosti schválené Organizáciou Spojených národov.

               (2)

               Dňa 2. júna 2008 BR OSN prijala rezolúciu č. 1816 (2008), v ktorej sa štáty spolupracujúce s dočasnou federálnou vládou Somálska na obdobie šiestich mesiacov odo dňa prijatia tejto rezolúcie oprávňujú vstúpiť do pobrežných vôd Somálska a využiť všetky potrebné prostriedky s cieľom zabrániť pirátskym činom a ozbrojeným lúpežiam na mori, a to v súlade s príslušným medzinárodným právom. Tieto ustanovenia sa v rezolúcii BR OSN č. 1846 (2008) prijatej 2. decembra 2008 predĺžili o ďalšie obdobie 12 mesiacov.

               (3)

               Dňa 10. novembra 2008 Rada prijala jednotnú akciu 2008/851/SZBP o vojenskej operácii Európskej únie na podporu odrádzania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (operácia „Atalanta“).

               (4)

               V článku 11 uvedenej jednotnej akcie sa ustanovuje, že postavenie ozbrojených síl pod vedením Európskej únie, ktoré sú nasadené alebo prítomné na pevninskom území tretích štátov alebo operujú v pobrežných vodách tretích štátov alebo v ich vnútorných vodách, a ich personálu sa dohodne v súlade s postupom stanoveným v článku 24 zmluvy. Vláda Džibutskej republiky listom z 1. decembra 2008 adresovaným generálnemu tajomníkovi/vysokému predstaviteľovi oznámila svoj súhlas s nasadením európskych ozbrojených síl na svojom území a svoj úmysel uzavrieť na tento účel dohodu o štatúte ozbrojených síl.

               (5)

               Predsedníctvo, ktorému pomáha generálny tajomník/vysoký predstaviteľ, na základe poverenia udeleného Radou 18. septembra 2007 v súlade s článkom 24 zmluvy dojednalo dohodu medzi Európskou úniou a Džibutskou republikou o štatúte ozbrojených síl pod vedením Európskej únie v Džibutskej republike.

               (6)

               Dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a Džibutskou republikou o štatúte ozbrojených síl pod vedením Európskej únie v Džibutskej republike v rámci vojenskej operácie Európskej únie Atalanta sa týmto v mene Európskej únie schvaľuje.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 22. decembra 2008

            Za Radu

            predseda

         B. KOUCHNER

      (1)  Ú. v. EÚ L 301, 12.11.2008, s. 33.
    ---documentbreak---

               3.2.2009

               SK

               Úradný vestník Európskej únie

               L 33/43

         PREKLAD
   DOHODA
   medzi Európskou úniou a Džibutskou republikou o štatúte ozbrojených síl pod vedením Európskej únie v Džibutskej republike v rámci vojenskej operácie Európskej únie Atalanta
   EURÓPSKA ÚNIA (EÚ)
   na jednej strane a
   DŽIBUTSKÁ REPUBLIKA, ďalej len „hostiteľský štát“,
   na strane druhej,
   spolu ďalej len „strany“,
   znepokojené novou vlnou pirátskych činov a ozbrojených lúpeží namierených proti plavidlám prepravujúcim humanitárnu pomoc a plavidlám plaviacim sa popri pobreží Somálska,
   BERÚC DO ÚVAHY:
   rezolúcie Bezpečnostnej rady Organizácie Spojených národov (BR OSN) č. 1814 (2008), č. 1838 (2008) a č. 1846 (2008),
   list Džibutskej republiky z 1. decembra 2008, v ktorom Džibutsko predovšetkým akceptuje prítomnosť zložiek námorných síl EÚ na svojom území,
   jednotnú akciu Rady Európskej únie 2008/851/SZBP z 10. novembra 2008 o vojenskej operácii Európskej únie na podporu odrádzania od pirátskych činov a ozbrojených lúpeží pri somálskom pobreží, prevencie pred nimi a ich potláčania (operácia „Atalanta“),
   fakt, že táto dohoda neovplyvní práva a povinnosti strán podľa medzinárodných dohôd a iných nástrojov, ktorými sa zriaďujú medzinárodné súdy a tribunály, vrátane štatútu Medzinárodného trestného súdu,
   DOHODLI SA TAKTO:
   Článok 1
   Rozsah pôsobnosti a vymedzenia pojmov
   1.   Táto dohoda sa vzťahuje na ozbrojené sily pod vedením Európskej únie a ich personál.
   2.   Táto dohoda sa uplatňuje len na území hostiteľského štátu vrátane jeho vnútorných vôd a pobrežných morí a vzdušného priestoru.
   3.   Na účely tejto dohody:

               a)

               „ozbrojené sily pod vedením Európskej únie“ (EUNAVFOR) sú vojenský hlavný štáb EÚ a národné kontingenty, ktoré prispievajú k operácii, ich plavidlá, lietadlá, vybavenie a dopravné prostriedky;

               b)

               „operácia“ je príprava, zriadenie, výkon a podpora vojenskej misie na základe mandátu udeleného v rezolúciách Bezpečnostnej rady OSN č. 1814 (2008) a č. 1816 (2008), ako aj vo všetkých nadväzujúcich príslušných rezolúciách Bezpečnostnej rady Organizácie Spojených národov a Dohovore OSN o morskom práve, ktorý bol podpísaný 10. decembra 1982;

               c)

               „veliteľ operácie“ je veliteľ operácie;

               d)

               „veliteľ ozbrojených síl EÚ“ je veliteľ na mieste operácie;

               e)

               „vojenský hlavný štáb EÚ“ je vojenský hlavný štáb podliehajúci vojenským veliteľom EÚ, ktorí vykonávajú vojenské velenie alebo kontrolu operácie, a jeho zložky bez ohľadu na ich sídlo;

               f)

               „národné kontingenty“ sú jednotky, plavidlá, lietadlá a zložky patriace členským štátom Európskej únie a iným štátom, ktoré sa zúčastňujú na operácii, a to predovšetkým jednotky vyčlenené na ochranu a vojenské zložky na palube obchodných lodí;

               g)

               „personál EUNAVFOR-u“ je civilný a vojenský personál pridelený EUNAVFOR-u, ako aj personál nasadený na účely prípravy operácie, príslušníci polície sprevádzajúci osoby zatknuté EUNAVFOR-om a personál vykonávajúci misiu pre vysielajúci štát alebo inštitúciu EÚ v rámci operácie, nachádzajúci sa na území hostiteľského štátu, pokiaľ nie je v tejto dohode ustanovené inak, s výnimkou personálu zamestnaného miestne a personálu zamestnaného medzinárodnými obchodnými zmluvnými dodávateľmi;

               h)

               „personál zamestnaný miestne“ je personál pozostávajúci zo štátnych príslušníkov alebo osôb s trvalým bydliskom v hostiteľskom štáte;

               i)

               „zariadenia“ sú všetky priestory, ubytovanie a pozemok potrebný pre EUNAVFOR a jeho personál;

               j)

               „vysielajúci štát“ je štát poskytujúci EUNAVFOR-u národný kontingent;

               k)

               „vody“ sú vnútorné vody a pobrežné moria hostiteľského štátu, ako aj vzdušný priestor nad týmito vodami;

               l)

               „úradná korešpondencia“ je všetka korešpondencia týkajúca sa operácie a jej funkcií.

         Článok 2
   Všeobecné ustanovenia
   1.   EUNAVFOR a personál EUNAVFOR-u dodržiava zákony a predpisy hostiteľského štátu a zdrží sa konania alebo činnosti, ktorá sa nezlučuje s cieľmi operácie.
   2.   EUNAVFOR v predstihu a pravidelne informuje vládu hostiteľského štátu o počte členov svojho personálu, ktorý prechádza cez územie hostiteľského štátu alebo ktorý je na tomto území prítomný, ako aj o totožnosti plavidiel, lietadiel a jednotiek operujúcich vo vodách hostiteľského štátu alebo plávajúcich do jeho prístavov.
   Článok 3
   Identifikácia
   1.   Personál EUNAVFOR-u prítomný na pevninskom území hostiteľského štátu musí mať neustále pri sebe pas alebo vojenský preukaz totožnosti.
   2.   Vozidlá, lietadlá, plavidlá a iné dopravné prostriedky EUNAVFOR-u sa označia identifikačným označením EUNAVFOR-u a/alebo jeho poznávacími značkami, s ktorými sú príslušné orgány hostiteľského štátu oboznámené vopred.
   3.   EUNAVFOR má právo na vyvesenie vlajky Európskej únie a označenia, ako napr. vojenské insígnie, hodnosti a oficiálne znaky, na svojich zariadeniach, vozidlách a iných dopravných prostriedkoch. Uniformy personálu EUNAVFOR-u sú zreteľne označené znakom EUNAVFOR-u. Národné vlajky alebo insígnie národných kontingentov tvoriacich súčasť operácie môžu byť vyvesené na zariadeniach EUNAVFOR-u alebo umiestnené na vozidlách a iných dopravných prostriedkoch a uniformách EUNAVFOR-u na základe rozhodnutia veliteľa ozbrojených síl EÚ.
   Článok 4
   Prekračovanie hraníc a pohyb na území hostiteľského štátu
   1.   Personál EUNAVFOR-u vstupuje na územie hostiteľského štátu len na základe predloženia platného pasu a pri prvom vstupe na základe individuálneho alebo kolektívneho rozkazu, ktorý vydal EUNAVFOR; táto druhá podmienka sa netýka posádok plavidiel a lietadiel EUNAVFOR-u. Pri vstupe na územie hostiteľského štátu, pri výstupe z tohto územia alebo na tomto území je personál oslobodený od kontrol súvisiacich s prisťahovaleckými postupmi a od colných kontrol. Posádky plavidiel a lietadiel EUNAVFOR-u sú oslobodené od predpisov týkajúcich sa víz.
   2.   Personál EUNAVFOR-u nepodlieha právnym predpisom hostiteľského štátu, ktoré upravujú registráciu a kontrolu cudzincov, nepovažuje sa však za oprávnený na získanie trvalého pobytu alebo bydliska na území hostiteľského štátu.
   3.   Hostiteľskému štátu sa na informatívne účely poskytuje všeobecný zoznam zdrojov EUNAVFOR-u vstupujúcich na jeho územie. Tieto zdroje sú označené identifikačným označením EUNAVFOR-u. EUNAVFOR je oslobodený od predkladania akýchkoľvek iných colných dokladov, ako aj od kontrol.
   4.   Členovia personálu EUNAVFOR-u môžu viesť motorové vozidlá, riadiť plavidlá a lietadlá na území hostiteľského štátu pod podmienkou, že majú platný príslušný národný, medzinárodný alebo vojenský vodičský preukaz, oprávnenie na riadenie lodí alebo lietadiel vydaný jedným z vysielajúcich členských štátov.
   5.   Na účely operácie hostiteľský štát zaručí EUNAVFOR-u a jeho personálu slobodu pohybu a slobodu cestovania po svojom území vrátane svojich vôd a vzdušného priestoru. Sloboda pohybu v pobrežných moriach hostiteľského štátu zahŕňa predovšetkým zastavovanie a kotvenie.
   6.   Na účely operácie môže EUNAVFOR vykonávať vo vodách hostiteľského štátu spúšťanie, pristávanie alebo nalodenie lietadla alebo vojenského výstroja.
   7.   EUNAVFOR a dopravné prostriedky, ktoré si prenajíma, môžu na účely operácie používať verejné komunikácie, mosty, trajekty, letiská a prístavy bez daní a podobných poplatkov. EUNAVFOR nie je oslobodený od kompenzačných finančných príspevkov za služby, ktoré sa mu poskytnú na požiadanie.
   Článok 5
   Výsady a imunity EUNAVFOR-u, ktoré zaručuje hostiteľský štát
   1.   Zariadenia EUNAVFOR-u a jeho plavidlá a lietadlá sú nedotknuteľné. Zástupcovia hostiteľského štátu však môžu na palubu plavidiel alebo lietadiel vstúpiť so súhlasom veliteľa ozbrojených síl EÚ.
   2.   EUNAVFOR, jeho majetok a zdroje, ktoré má k dispozícii, bez ohľadu na to, kde sa nachádzajú alebo kto je ich držiteľom, požívajú imunitu voči každej forme súdneho konania.
   3.   Zariadenia EUNAVFOR-u, ich vybavenie a ostatné predmety v nich, ako aj dopravné prostriedky nemôžu byť predmetom prehliadky, zhabania, zadržania alebo exekúcie.
   4.   Archív a dokumenty EUNAVFOR-u sú stále nedotknuteľné bez ohľadu na to, kde sa nachádzajú.
   5.   Úradná korešpondencia EUNAVFOR-u je nedotknuteľná.
   6.   Hostiteľský štát povolí vstup tovaru pre operáciu a oslobodí ho od všetkých ciel, daní a podobných poplatkov okrem poplatkov za skladovanie, dopravu a iné poskytnuté služby.
   7.   Pokiaľ ide o kupovaný alebo dovážaný tovar, poskytované služby a zariadenia využívané EUNAVFOR-om na účely operácie, EUNAVFOR je oslobodený od všetkých vnútroštátnych, regionálnych alebo obecných odvodov, daní a podobných poplatkov. EUNAVFOR nie je oslobodený od poplatkov, ktoré predstavujú odmenu za poskytnuté služby.
   Článok 6
   Výsady a imunity personálu EUNAVFOR-u, ktoré zaručuje hostiteľský štát
   1.   Personál EUNAVFOR-u nepodlieha nijakej forme zatknutia ani zadržania. Policajný orgán hostiteľského štátu v prípade verejného pristihnutia pri páchaní trestného činu, pri ktorom páchateľ narušil fyzickú integritu štátneho príslušníka hostiteľského štátu, je oprávnený páchateľa zadržať s cieľom zaistiť jeho ochranu až do príchodu príslušných orgánov EUNAVFOR-u.
   2.   Dokumenty, korešpondencia a majetok personálu EUNAVFOR-u požívajú nedotknuteľnosť s výhradou opatrení na exekúciu, ktoré sú povolené podľa odseku 6.
   3.   Personál EUNAVFOR-u požíva imunitu voči trestnej právomoci hostiteľského štátu.
   Vysielajúci štát alebo dotknutá inštitúcia EÚ sa môže imunity personálu EUNAVFOR-u voči súdnej právomoci podľa okolností vzdať. Takéto vzdanie sa musí uskutočniť písomne.
   4.   Personál EUNAVFOR-u požíva imunitu voči občianskej a správnej právomoci hostiteľského štátu, pokiaľ ide o vyslovené alebo napísané slová, ako aj o všetky činy vykonané pri výkone služobných funkcií.
   Ak sa proti personálu EUNAVFOR-u začne akékoľvek občianske konanie pred súdom hostiteľského štátu, ihneď bude o tom oboznámený veliteľ ozbrojených síl EÚ a príslušný orgán vysielajúceho štátu alebo dotknutá inštitúcia EÚ. Pred začatím konania pred súdom veliteľ ozbrojených síl EÚ a príslušný orgán vysielajúceho štátu alebo dotknutá inštitúcia EÚ poskytnú súdu svedectvo o tom, či člen personálu EUNAVFOR-u daný čin spáchal pri výkone služobných funkcií.
   Ak bol čin spáchaný pri výkone služobných funkcií, konanie sa nezačne a uplatnia sa ustanovenia článku 15. Ak čin nebol spáchaný pri výkone služobných funkcií, môže konanie pokračovať. Hostiteľský štát zabezpečí, aby príslušný súd vzal do úvahy svedectvo poskytnuté veliteľom ozbrojených síl EÚ a príslušným orgánom vysielajúceho štátu alebo dotknutej inštitúcie EÚ.
   Začatie občianskeho konania členom personálu EUNAVFOR-u bráni uplatneniu imunity voči súdnej právomoci v súvislosti s akýmkoľvek protinárokom, ktorý je priamo spojený s hlavným nárokom.
   5.   Člen personálu EUNAVFOR-u nie je povinný poskytnúť svedeckú výpoveď.
   6.   Vo vzťahu k členovi personálu EUNAVFOR-u nemožno prijať opatrenia na exekúciu okrem prípadu, keď sa proti nemu začne občianske konanie, ktoré sa nevzťahuje na jeho služobné funkcie. Majetok personálu EUNAVFOR-u, ktorý potvrdí veliteľ ozbrojených síl EÚ a ktorý je potrebný na plnenie služobných funkcií, je oslobodený od zhabania na účely splnenia povinnosti uloženej rozsudkom, rozhodnutím alebo rozkazom. V občianskych konaniach personál EUNAVFOR-u nepodlieha obmedzeniam osobnej slobody ani iným obmedzujúcim opatreniam.
   7.   Imunita personálu EUNAVFOR-u voči súdnej právomoci hostiteľského štátu ho neoslobodzuje od súdnej právomoci príslušného vysielajúceho štátu.
   8.   Personál EUNAVFOR-u je v hostiteľskom štáte oslobodený od akejkoľvek formy zdaňovania mzdy a požitkov, ktoré mu vypláca EUNAVFOR alebo vysielajúci štát, ako aj od zdaňovania akéhokoľvek príjmu, ktorý dostane mimo hostiteľského štátu.
   9.   Hostiteľský štát povolí v súlade s takými zákonmi a predpismi, aké môže prijať, vstup tovaru na osobné použitie personálu EUNAVFOR-u a udelí výnimku z uplatňovania všetkých ciel, daní a súvisiacich poplatkov okrem poplatkov za skladovanie, dopravu a podobné služby.
   Osobná batožina členov personálu EUNAVFOR-u je oslobodená od kontroly, ak neexistujú závažné dôvody predpokladať, že obsahuje tovar, ktorý nie je na ich osobnú potrebu, alebo tovar, ktorého dovoz alebo vývoz zakazuje zákon alebo ktorý podlieha kontrole podľa pravidiel o karanténe hostiteľského štátu. Takáto kontrola sa uskutoční iba v prítomnosti dotknutého člena personálu EUNAVFOR-u alebo splnomocneného zástupcu EUNAVFOR-u.
   Článok 7
   Personál zamestnaný miestne
   Personál zamestnaný na mieste nepožíva privilégiá a imunity. Hostiteľský štát však vykonáva svoju súdnu právomoc nad týmto personálom tak, aby pri tom nevhodne nezasahoval do výkonu funkcií operácie.
   Článok 8
   Trestná právomoc
   Príslušné orgány vysielajúceho štátu môžu na území hostiteľského štátu v spolupráci s jeho príslušnými orgánmi vykonávať akúkoľvek trestnú a disciplinárnu právomoc, ktorú im udeľuje právo vysielajúceho štátu, a to vo vzťahu k všetkým členom personálu EUNAVFOR-u podliehajúcim tomuto právu.
   Článok 9
   Uniforma a zbrane
   1.   Nosenie uniformy podlieha pravidlám, ktoré vydáva veliteľ ozbrojených síl EÚ.
   2.   Členovia vojenského personálu EUNAVFOR-u, ako aj príslušníci polície sprevádzajúci osoby zatknuté EUNAVFOR-om môžu na účely operácie nosiť alebo prepravovať zbrane a muníciu pod podmienkou, že ich na to oprávňujú rozkazy.
   Článok 10
   Podpora hostiteľského štátu a uzatváranie zmlúv
   1.   Hostiteľský štát súhlasí s poskytnutím pomoci EUNAVFOR-u pri hľadaní vhodných zariadení, ak o to bude požiadaný.
   2.   V rámci svojich možností a prostriedkov hostiteľský štát pomáha pri príprave, zriaďovaní, vykonávaní a podpore operácie.
   3.   Právo uplatniteľné na zmluvy, uzavreté EUNAVFOR-om v hostiteľskom štáte, sa určí v danej zmluve.
   4.   Zmluva môže stanoviť, že konanie na urovnanie sporov uvedené v článku 15 ods. 3 a 4 sa uplatňuje na spory, ktoré vznikli z uplatňovania zmluvy.
   5.   Hostiteľský štát uľahčuje vykonávanie zmlúv, ktoré EUNAVFOR uzavrel s obchodnými subjektmi na účely operácie.
   Článok 11
   Zmena zariadení
   EUNAVFOR je oprávnený s predchádzajúcim súhlasom hostiteľského štátu stavať alebo upravovať zariadenia na účely svojich operačných potrieb.
   Článok 12
   Úmrtie člena personálu EUNAVFOR-u
   1.   Veliteľ ozbrojených síl EÚ má právo prijať a vykonať vhodné opatrenia na repatriáciu zosnulého člena personálu EUNAVFOR-u, ako aj jeho osobného majetku.
   2.   Pitva zosnulého člena EUNAVFOR-u sa môže uskutočniť len so súhlasom dotknutého štátu a v prítomnosti zástupcu EUNAVFOR-u a/alebo dotknutého štátu.
   3.   V záujme rýchlej repatriácie zosnulého člena personálu EUNAVFOR-u hostiteľský štát a EUNAVFOR spolupracujú v maximálne možnej miere.
   Článok 13
   Bezpečnosť EUNAVFOR-u a vojenská polícia
   1.   Hostiteľský štát prijme všetky potrebné opatrenia na zaistenie bezpečnosti EUNAVFOR-u a jeho personálu mimo jeho zariadení.
   2.   EUNAVFOR je oprávnený v spolupráci s príslušnými orgánmi hostiteľského štátu na jeho pevninskom území, ako aj v jeho vodách prijímať opatrenia potrebné na ochranu svojich zariadení, plavidiel, lietadiel a plavidiel, ktoré ochraňuje, pred vonkajším útokom alebo vniknutím.
   3.   Veliteľ ozbrojených síl EÚ môže na účely udržania poriadku v zariadeniach EUNAVFOR-u zriadiť jednotku vojenskej polície.
   4.   Jednotka vojenskej polície môže tiež po porade a v spolupráci s vojenskou políciou alebo políciou hostiteľského štátu konať mimo týchto zariadení, aby medzi členmi personálu EUNAVFOR-u zabezpečila udržanie poriadku a disciplíny.
   5.   Personál EUNAVFOR-u, ktorý sprevádza osoby zatknuté EUNAVFOR-om, pričom prechádza cez územie Džibutska, môže voči týmto osobám uplatniť nevyhnutné obmedzujúce opatrenia.
   Článok 14
   Komunikácia
   1.   EUNAVFOR môže inštalovať a prevádzkovať vysielacie a prijímacie rádiové stanice, ako aj satelitné systémy. Spolupracuje s príslušnými orgánmi hostiteľského štátu s cieľom vyhnúť sa konfliktom pri používaní vhodných frekvencií. Hostiteľský štát zaručuje prístup k frekvenčnému spektru v súlade so svojimi platnými právnymi predpismi.
   2.   Na účely operácie EUNAVFOR požíva právo neobmedzenej komunikácie prostredníctvom rádia (vrátane satelitného, mobilného alebo prenosného rádia), telefónu, telegrafu, faxu a ostatných prostriedkov, ako aj právo inštalovať zariadenia potrebné na udržiavanie takejto komunikácie v rámci zariadení EUNAVFOR-u a medzi nimi vrátane kladenia káblov a pozemného vedenia.
   3.   V rámci vlastných zariadení môže EUNAVFOR vykonať úpravy potrebné na prenos pošty adresovanej do a z EUNAVFOR-u a/alebo členom alebo od členov personálu EUNAVFOR-u.
   4.   Spôsoby uplatňovania tohto článku sa upravia v dojednaniach s príslušnými orgánmi hostiteľského štátu.
   Článok 15
   Nároky v prípade úmrtia, zranenia, škody alebo straty
   1.   Nároky v prípade škody na osobnom alebo štátnom majetku alebo v prípade jeho straty, ako aj nároky v prípade úmrtia alebo zranenia osoby a nároky v prípade škody na majetku EUNAVFOR-u alebo jeho straty sa priateľsky urovnajú.
   2.   Tieto nároky, ak ich predkladajú právnické alebo fyzické osoby hostiteľského štátu, sa postúpia EUNAVFOR-u prostredníctvom príslušných orgánov hostiteľského štátu, v prípade, že sú predložené EUNAVFOR-om, postúpia sa príslušným orgánom hostiteľského štátu.
   3.   V prípade, že nemožno dosiahnuť priateľské urovnanie, sa nárok podá komisii pre nároky pozostávajúcej v rovnakej miere zo zástupcov EUNAVFOR-u a zástupcov hostiteľského štátu. Urovnanie nárokov sa dosiahne spoločnou dohodou.
   4.   Ak nemožno dosiahnuť urovnanie nárokov v rámci komisie pre nároky, spor:

               a)

               o nároky do 80 000 EUR vrátane sa urovná diplomatickou cestou medzi hostiteľským štátom a zástupcami EÚ;

               b)

               o nároky prekračujúce sumu uvedenú v písmene a) sa podajú na rozhodcovský súd, ktorého rozhodnutie je záväzné.

         5.   Rozhodcovský súd pozostáva z troch rozhodcov, jedného rozhodcu menuje hostiteľský štát, jedného rozhodcu menuje EUNAVFOR a tretieho rozhodcu menujú spoločne hostiteľský štát a EUNAVFOR. Ak jedna zo strán nevymenuje rozhodcu do dvoch mesiacov alebo ak sa nedosiahne dohoda medzi hostiteľským štátom a EUNAVFOR-om pri vymenovaní tretieho rozhodcu, daného rozhodcu vymenuje predseda Najvyššieho súdu Džibutskej republiky.
   6.   Medzi EUNAVFOR-om a správnymi orgánmi hostiteľského štátu sa uzavrie správne dojednanie s cieľom určiť pôsobnosť komisie pre nároky a súdu, postup uplatniteľný v rámci týchto orgánov a podmienky, za ktorých sa majú nároky uplatniť.
   Článok 16
   Spojenie a spory
   1.   Všetky otázky, ktoré vzniknú v spojení s uplatňovaním tejto dohody, riešia spoločne zástupcovia EUNAVFOR-u a príslušné orgány hostiteľského štátu.
   2.   Ak nedôjde k urovnaniu, spory týkajúce sa výkladu alebo uplatňovania tejto dohody sa urovnajú medzi hostiteľským štátom a zástupcami EÚ výlučne diplomatickou cestou.
   Článok 17
   Ostatné ustanovenia
   1.   Ak táto dohoda odkazuje na výsady, imunity a práva EUNAVFOR-u a jeho personálu, vláda hostiteľského štátu je zodpovedná za vykonávanie a dodržiavanie takýchto imunít, výsad a práv príslušnými miestnymi orgánmi hostiteľského štátu.
   2.   Nič v tejto dohode nemá za cieľ odchýliť sa od práv ani sa nevykladá ako odchýlka od práv, ktorých sa môže dovolať členský štát EÚ alebo iný štát podieľajúci sa na EUNAVFOR-e podľa iných dohôd.
   Článok 18
   Vykonávacie dojednania
   Na účely uplatňovania tejto dohody môžu operačné, správne, finančné a technické otázky podliehať osobitným dojednaniam, ktoré sa uzavrú medzi veliteľom ozbrojených síl EÚ a správnymi orgánmi hostiteľského štátu.
   Článok 19
   Nadobudnutie platnosti a ukončenie
   1.   Táto dohoda nadobúda platnosť dňom jej podpísania a zostáva v platnosti na obdobie 12 mesiacov. Zakaždým sa potom automaticky predĺži o ďalšie tri mesiace. Každá strana oznámi druhej strane najmenej mesiac vopred svoj úmysel, že dohodu nepredĺži.
   2.   Bez ohľadu na odsek 1 sa ustanovenia obsiahnuté v článku 4 ods. 7, článku 5 ods. 1 až 3, článku 5 ods. 6 až 7, článku 6 ods. 1, 3, 4, 6, 8 a 9, v článkoch 11 a 15 považujú za uplatňované odo dňa rozmiestnenia prvých členov personálu EUNAVFOR-u, ak tento deň predchádza dňu nadobudnutia platnosti tejto dohody.
   3.   Túto dohodu možno zmeniť a doplniť písomnou dohodou strán.
   4.   Ukončením tejto dohody nie sú dotknuté práva ani povinnosti vyplývajúce z vykonávania tejto dohody pred jej ukončením.

      V Džibuti 5. januára 2009 v dvoch pôvodných vyhotoveniach vo francúzskom jazyku.

            Za Európsku úniu

            Za hostiteľský štát


title: Rozhodnutie Rady z 21. januára 2002 o uzatvorení Dohody vo forme výmeny listov medzi Európskym spoločenstvom a Juhoafrickou republikou o obchodovaní s vínom

text:
Dôležité právne oznámenie

|

32002D0055

Úradný vestník L 028 , 30/01/2002 S. 0133 - 0133

		Rozhodnutie Radyz 21. januára 2002o uzatvorení Dohody vo forme výmeny listov medzi Európskym spoločenstvom a Juhoafrickou republikou o obchodovaní s vínom(2002/55/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 133 v súvislosti s prvou vetou prvého pododseku jej článku 300 ods. 2,so zreteľom na návrh Komisie,keďže:(1) Rada rozhodla rozhodnutím 1999/753/ES [1], že Dohoda o obchodovaní, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej [2], ďalej len Dohoda ORS, predbežne nadobudne platnosť 1. januára 2000;(2) príloha X k Dohode ORS obsahuje výmenu listov medzi Európskymi spoločenstvom a Juhoafrickou republikou, ktorá stanovuje, že ročná colná kvóta pre juhoafrické víno vo fľašiach, ktoré je oslobodené od dovozného cla, je 32 miliónov litrov. Táto colná kvóta je súčasťou zoznamu 6 prílohy IV k Dohode ORS;(3) Komisia v mene Spoločenstva dojednala s Juhoafrickou republikou dohodu o obchodovaní s vínom;(4) závery týchto rokovaní si vyžadujú úpravu colnej kvóty uvedenej v dohode;(5) dohoda vo forme výmeny listov by sa preto mala schváliť,ROZHODLA TAKTO:Článok 1Dohoda vo forme výmeny listov medzi Európskym spoločenstvom a Juhoafrickou republikou o obchodovaní s vínom sa týmto schvaľuje v mene Spoločenstva.Text dohody vo forme výmeny listov je pripojený k tomuto rozhodnutiu.Článok 2Predseda Rady sa týmto oprávňuje určiť osobu(y) splnomocnenú(é) na podpísanie dohody tak, aby zaväzovala Spoločenstvo.V Bruseli 21. januára 2002Za RadupredsedaM. Arias Cañete[1] Ú. v. ES L 311, 4.12.1999, s. 1.[2] Ú. v. ES L 311, 4.12.1999, s. 3.--------------------------------------------------


title: Rozhodnutie Rady zo 16. júna 1994, ktorým sa v mene Európskeho spoločenstva prijíma Dohovor o vypracovaní Európskeho liekopisu

text:
Dôležité právne oznámenie

|

31994D0358

Úradný vestník L 158 , 25/06/1994 S. 0017 - 0018 Fínske špeciálne vydanie: Kapitola 13 Zväzok 26 S. 0091  Švédske špeciálne vydanie: Kapitola 13 Zväzok 26 S. 0091

		Rozhodnutie Radyzo 16. júna 1994,ktorým sa v mene Európskeho spoločenstva prijíma Dohovor o vypracovaní Európskeho liekopisu(94/358/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 113 a 100a, v spojení s prvou vetou článku 228 ods. 2 a prvým pododsekom článku 228 ods. 3,so zreteľom na návrh Komisie,so zreteľom na stanovisko Európskeho parlamentu [1],keďže Dohovor o vypracovaní Európskeho liekopisu, vytvorený v rámci Rady Európy, má za cieľ zosúladenie špecifikácií liečivých látok a farmaceutických prípravkov, aby bol umožnený ich obeh v Európe; keďže monografie Európskeho liekopisu sa stávajú úradnými technickými predpismi platnými na územiach krajín, ktoré sú zmluvnými stranami dohovoru;keďže, naviac, na uľahčenie voľného obehu liekov na svojom území, spoločenstvo už jednostranne uznalo smernicami 75/318/EHS [2] a 81/852/EHS [3], povinnú povahu Európskeho liekopisu pre všetky lieky zahrnuté v právnych predpisoch spoločenstva;keďže členské štáty sú zmluvnými stranami dohovoru; keďže je rozumné očakávať, že narastajúci počet krajín, najmä z východnej Európy, pristúpi k dohovoru;keďže spoločenstvo predstavuje hlavnú svetovú vývoznú oblasť pre lieky;keďže väčšina liekov, ktoré sú v obehu medzi spoločenstvom a tretími krajinami sú predmetom monografií vytvorených podľa Európskeho liekopisu;keďže tieto monografie by preto mali slúžiť ako základ pre voľný obeh týchto výrobkov medzi spoločenstvom a tretími krajinami;keďže by odteraz bolo vhodné, aby spoločenstvo bolo súčasťou dohovoru na uľahčenie výmeny s ostatnými zmluvnými stranami,ROZHODLA TAKTO:Článok 1Dohovor o vypracovaní Európskeho liekopisu sa prijíma v mene Európskeho spoločenstva.Text dohovoru o protokole, ktorý spoločenstvu umožňuje pristúpiť k nemu je priložený k tomuto rozhodnutiu.Článok 2Predseda Rady v mene spoločenstva odovzdá prístupový nástroj k dohovoru Rade Európy, ktorá je depozitárom dohovoru a protokolu.Článok 31. Vo Výbore pre verejné zdravotníctvo a v Európskej liekopisnej komisii, uvedených v článku 2 dohovoru, je Komisia zastúpená Komisiou Európskych spoločenstiev pre záležitosti uvedené v článku 7 ods. 3 dohovoru, naposledy zmeneného a doplneného článkom 3 protokolu.2. Stanovisko, ktoré sa má prijať v rámci orgánov uvedených v odseku 1, určí Komisia po porade s členskými štátmi.3. Stanoviská, ktoré majú byť prijaté k dôležitejším otázkam, najmä pokiaľ ide o zmeny a doplnky k záväzkom členských štátov alebo ak sa vyskytnú vážne nezhody pri poradách predpokladaných v odseku 2, na návrh Komisie určí Rada kvalifikovanou väčšinou.V Luxemburgu 16. júna 1994Za RadupredsedaA. Baltas[1] Ú. v. ES C 128, 9.5.1994.[2] Smernica Rady 75/318/EHS z 20. mája 1975 o aproximácii zákonov členských štátov týkajúcich sa analytických, farmako-toxikologických a klinických noriem a protokolov v súvislosti s testovaním liekov (Ú. v. ES L 147, 9.6.1975, p. 1). Smernica naposledy zmenená a doplnená smernicou 93/39/EHS (Ú. v. ES L 214, 24.8.1993, p. 22).[3] Smernica Rady 81/852/EHS z 28. septembra 1981 o aproximácii zákonov členských štátov týkajúcich sa analytických, farmako-toxikologických a klinických noriem a protokolov v súvislosti s testovaním liekov určených pre zvieratá (Ú. v. ES L 317, 6.11.1981, p. 16). Smernica naposledy zmenená a doplnená smernicou 93/40/EHS (Ú. v. ES L 214, 24.8.1993, p. 31).--------------------------------------------------